# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyllideb Derfynol 2019-20** |
| **DYDDIAD** | **18 Rhagfyr 2018** |
| **GAN** | **Mark Drakeford AC, Prif Weinidog** |

Rwyf heddiw wedi gosod Cyllideb derfynol 2019-20 Llywodraeth Cymru.

Mae’r Gyllideb derfynol yn cymryd i ystyriaeth y dyraniadau cyllidol ychwanegol a wnaed yn dilyn Cyllideb Hydref Llywodraeth y DU, a gyhoeddwyd ar 29 Hydref. Mae’r Gyllideb derfynol hefyd yn gwneud dyraniadau ychwanegol i gefnogi’r blaenoriaethau yn ein strategaeth genedlaethol *Ffyniant i Bawb*.

Mae dogfennau’r Gyllideb derfynol ar gael yn Gymraeg ac yn Saesneg ar wefan Llywodraeth Cymru. Mae’r dogfennau’n cynnwys:

* Cynigion y Gyllideb Flynyddol;
* Llinellau Gwariant yn y Gyllideb;
* Nodyn Esboniadol y Gyllideb Derfynol; a
* *Gwaith Craffu a Sicrhau Annibynnol ar Ragolygon Trethi Datganoledig i Gymru –* Prifysgol Bangor, Adroddiad Terfynol Mis Rhagfyr 2018.

Rwy’n cyhoeddi’r Gyllideb derfynol yn ystod y toriad er mwyn i Aelodau’r Cynulliad a’n partneriaid cyflenwi gael amcan cyn gynted â phosibl o’r cyllidebau ar gyfer y flwyddyn ariannol nesaf.

Bydd y Gweinidog dros Gyllid yn ateb cwestiynau'r Aelodau ar y Gyllideb derfynol yn ystod y ddadl ar 15 Ionawr.